王永积，字稚实，南直隶常州府无钖县人，明末清初政治人物。
生平.兄王永吉，天启二年壬戌进士，官福州知府。永积登崇祯七年进士，知武定州，三筑城而民不扰。清兵破济南，山东郡县望风瓦解，武定城甫完而被围。永积以民兵六千登陴坚守，且半年，百方捍御，独得不破。寻以计典黜职，巡按御史疏永积功，起兵部职方司，协赞员外郎，计典复官自永积始。李贼猖獗，京师戒严。永积上疏陈堵截之方，进郎中。有宦官为其弟赂求浙镇者，永积却之，寻罢归，遂不复出。寄意山蹊水道，名贤往迹，而缀之以诗，曰：锡山景物略。